Diari Oficial de la Generalitat Valenciana


Sumari del DOGV 9721, del 09-11-2023 (2023/11289)

RESOLUCIÓ de 2 de novembre de 2023, de la Conselleria de Sanitat, de pròrroga de les subvencions del Pla GenT, Generació Talent, concedides per Resolució de 24 de gener de 2020, de la Direcció General d'Investigació i Alta Inspecció Sanitària, per a la contractació de personal investigador doctor amb experiència internacional per a la seua incorporació a centres d'investigació en l'àmbit de la salut i centres del Sistema Nacional de Salut a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9721

Data del DOGV
:   09-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11292


Data del document
:   02-11-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 2 de novembre de 2023, de la Conselleria de Sanitat, de pròrroga de les subvencions del Pla GenT, Generació Talent, concedides per Resolució de 24 de gener de 2020, de la Direcció General d'Investigació i Alta Inspecció Sanitària, per a la contractació de personal investigador doctor amb experiència internacional per a la seua incorporació a centres d'investigació en l'àmbit de la salut i centres del Sistema Nacional de Salut a la Comunitat Valenciana. [2023/11115]  
  
  
Antecedents de fet  
Primer. Per Ordre 2/2019, de 2 d'abril, de la Conselleria de Sanitat Universal i Salut Pública (DOGV 8523, 05.04.2019), s'aproven les bases reguladores per a la concessió de subvencions destinades a finançar actuacions del Pla GenT, Generació Talent.  
Segon. Per Resolució de 21 de maig de 2019, de la Conselleria de Sanitat Universal i Salut Pública (DOGV 8563, 05.06.2019), es van convocar, per a l'exercici 2020 i següents, les subvencions per a finançar els diferents contractes en l'àmbit del Pla GenT, i en l'annex I es recullen les subvencions per a la contractació de personal doctor amb experiència internacional per a la seua incorporació en centres d'investigació en l'àmbit de la salut i centres del Sistema Nacional de Salut a la Comunitat Valenciana. (d'ara en avant contractes CDEI 2020).  
Tercer. Per Resolució de 24 de gener de 2020, del director general d'Investigació i Alta Inspecció Sanitària, es van concedir les subvencions del Pla GenT, entre les quals es troben les destinades als contractes CDEI 2020, amb una aportació econòmica anual per a l'execució d'un projecte d'investigació. Les subvencions per als contractes CDEI es concedeixen per 4 anys amb finalització el 31 de desembre de 2023.  
  
Quart. S'han rebut en la Direcció General d'Investigació i Innovació de la Conselleria de Sanitat les sol·licituds motivades de pròrroga dels 8 contractes CDEI 2020 que es mantenen actius actualment.  
  
Cinqué. Una vegada estudiades les sol·licituds rebudes, es considera que la labor investigadora realitzada pels contractats durant el període 2020 - 2023 ha sigut d'alt nivell i que la pròrroga d'aquests contractes és beneficiosa per a la millora de la qualitat de la investigació sanitària a la Comunitat Valenciana, i per extensió ho serà també, per a l'assistència sanitària en el Sistema Valencià de Salut, en un futur pròxim.  
  
  
Fonaments de dret  
Primer. L'article 25.2 de l'Ordre 2/2019, de 2 d'abril, de bases reguladores de les subvencions estableix que les subvencions per als contractes CDEI, tindran una duració màxima de quatre anys i que prèvia sol·licitud motivada podran prorrogar-se per dos anys més.  
Segon. El mateix apartat 2 de l'article 25 de l'ordre de bases, determina que en el cas que la persona investigadora contractada acredite el gaudi d'un permís derivat de maternitat o paternitat, conformement a les situacions protegides que es recullen en el règim general de la Seguretat Social o en cas d'atenció a persones en situació de dependència, d'acord amb el que es disposa en la Llei 39/2006, de 14 de desembre, es podrà ampliar la duració de la subvenció fins a un màxim d'un any, circumstància que haurà de sol·licitar-se a l'òrgan concedent per a la seua autorització i que no podrà suposar un increment en la subvenció concedida.  
  
Tercer. D'acord amb el que s'estableix en el Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i la disposició addicional cinquena de l'Ordre 2/2019, de bases reguladores, dicte la següent resolució:  
  
Primer  
Autoritzar la pròrroga de les subvencions per a la contractació de personal doctor amb experiència internacional per a la seua incorporació en centres d'investigació en l'àmbit de la salut i centres del Sistema Nacional de Salut a la Comunitat Valenciana, concedits per Resolució de 24 de gener de 2020, del director general d'Investigació i Alta Inspecció Sanitària, a les entitats que figuren en l'annex I d'aquesta resolució.  
  
Segon  
La pròrroga de la subvenció serà per dos anys addicionals, entre l'1 de gener de 2024 fins al 31 de desembre de 2025. En aquells casos en els quals les subvencions siguen ampliades per maternitat o paternitat de la persona investigadora contractada, aquesta ampliació començarà a comptar a partir de l'1 de gener de 2026, sense que puga suposar un increment del finançament concedit.  
Les esmentades subvencions quedaran distribuïdes en les anualitats següents:  
  
Anualitat 2024 2025 Total  
Finançament 464.000,00 € 464.000,00 € 928.000,00 €  
  
  
El finançament serà amb càrrec a l'aplicació pressupostària 19.42.64.3782.959.29.3, «Investigació en Ciències de la Salut», dels pressupostos de la Generalitat Valenciana, línia de subvenció S0427000, de les anualitats corresponents, sense perjudici de la possible modificació en la codificació de l'aplicació pressupostària i la línia de subvenció que poguera ocórrer per motius organitzatius.  
  
Tercer  
Aquestes subvencions es destinaran al finançament dels conceptes i d'acord amb els termes establits en l'article 25 de l'ordre de bases reguladores i el resolc primer de l'annex I de la resolució de la convocatòria.  
  
La retribució mínima que haurà de percebre la persona investigadora serà de 41.635,00 euros bruts anuals i haurà d'indicar-se en el document de pròrroga de cada contracte.  
  
Quart  
Totes les anualitats quedaran condicionades a l'existència de crèdit adequat i suficient en els corresponents pressupostos de la Generalitat, per a cadascuna de les anualitats, tal com estableix l'article 41.1, sobre despeses de tramitació anticipada, de la Llei 1/2015. Per a cada anualitat, el pagament del 100 % de l'import de les subvencions la pròrroga de les quals s'efectua per aquesta resolució es realitzarà de forma anticipada, si la Llei de pressupostos de la Generalitat corresponent, o una altra norma, així ho estableixen. En cas contrari el pagament s'efectuarà prèvia justificació, pels beneficiaris, de la realització de l'activitat objecte de subvenció.  
La justificació de les ajudes es realitzarà d'acord amb el que s'estableix en l'article 22 i 29 de les bases reguladores, abans del 31 de gener de la següent anualitat, en cas de pagament anticipat, o abans del dia 8 de desembre de cada anualitat, en cas de justificació prèvia al pagament.  
  
  
Cinqué  
L'annex II d'aquesta resolució conté les dades dels investigadors contractats, amb el desglossament per conceptes - contracte de la persona investigadora i dotació de l'execució del projecte - de la quantitat concedida en la pròrroga de cada contracte.  
La present resolució, es notificarà a les persones beneficiàries d'acord amb el que es preveu en l'article 40 i següents de la Llei 39/2015, d'1 d'octubre, del procediment administratiu comú de les administracions públiques, per mitjà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar recurs potestatiu de reposició, davant el mateix òrgan que va dictar l'acte, en el termini d'un mes a comptar des de l'endemà de la seua notificació o publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
També podrà interposar-se recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació de l'acte contra el qual es recorre, segons els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de novembre de 2023.- La directora general d'Investigació i Innovació (p. d. Ordre 2/2019, de 2 d'abril, de la Conselleria de Sanitat Universal i Salut Pública: DOGV 8523/2019, 05.04.2019): Mariola Penadés Fons.